proxectonos/corpus_dominio_legal_administrativo_tmp huggingface dataset:
CORRECCIÓN de erros.-Orde do 22 de decembro de 2000 pola que se aproba o Plan de Inspección Sanitaria para o ano 2001.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 15/01/2001

Advertido erro no texto de dita orde, publicada no Diario Oficial de Galicia nº 1, do martes 2 de xaneiro de 2001, cómpre face-la oportuna corrección:
Na páxina 11, punto V parágrafo 2, onde di: «de reproducción humana asistida autorizados no trimestre 1998-1999-2000», debe dicir: «de reproducción humana asistida autorizados no trienio 1998-1999-2000».
CORRECCIÓN de erros.-Orde do 4 de decembro de 2000 pola que se convocan axudas económicas para o acollemento familiar de persoas maiores e minusválidas.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 15/01/2001

Advertido erro na citada orde, publicada no Diario Oficial de Galicia nº 3, do 4 de xaneiro de 2001, cómpre face-la seguinte corrección:
Na páxina 132, a continuación do texto da orde, deberá figura-lo anexo III.
ORDE do 13 de decembro de 2000 pola que se autoriza unha convocatoria extraordinaria de probas de acceso ó grao superior de música do plan de estudios regulado polo Decreto 2618/1966, do 10 de setembro.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 15/01/2001

Segundo o artigo 31 do Real decreto 986/1991, do 14 de xuño, polo que se establece o calendario de implantación do novo sistema educativo, modificado polos reais decretos 1487/1994, 1468/1997, 173/1998 e 1112/1999, o curso 2000-2001 será o último no que se realizarán probas de acceso ó primeiro curso do grao superior de música do plan de estudios regulado no Decreto 2618/1966, do 10 de setembro.
Ademais, é preciso ter en conta que os conservatorios e centros autorizados de música veñen convocando uns exames extraordinarios no mes de febreiro, ós que poden presentarse os alumnos que teñan unha ou dúas materias pendentes para remata-lo grao. Ós alumnos que superasen o grao medio nesta convocatoria dáselle-la posibilidade de formalizar unha matrícula extraordinaria.
Por outra parte, os alumnos que teñen rematado o grao medio do citado plan de estudios, pero que non superaron a preceptiva proba de acceso ó grao superior en anteriores convocatorias, solicitan autorización para participar na devandita convocatoria extraordinaria de febreiro correspondente ó ano 2001, podendo así continuar co plan de estudios que viñan cursando ata a actualidade.
En consecuencia, á vista das solicitudes presentadas e tendo en conta o carácter de excepcionalidade da situación debido á extinción do plan de estudios regulado polo mencionado Decreto 2618/1966, a Consellería de Educación e Ordenación Universitaria
DISPÓN:
Artigo 1º
Outorgar autorización dunha convocatoria extraordinaria de probas de acceso ó grao superior de música do plan de estudios regulado polo Decreto 2618/1966, do 10 de setembro (BOE do 24), modificado polo Real decreto 970/1994, do 13 de maio (BOE do 21 de xuño).
Artigo 2º
1. Poderán tomar parte nas probas de acceso anteriormente indicadas os alumnos que superaran o grao medio do plan de estudios regulado polo Decreto 2618/1966, do 10 de setembro, na convocatoria extraordinaria de exames no mes de febreiro, así como os aspirantes que xa o tivesen superado con anterioridade.
2. Esta convocatoria terá lugar antes da finalización do mes de febreiro de 2001 nos conservatorios superiores de música da Comunidade Autónoma de Galicia.
3. A superación desta proba de acceso dará dereito a obter posto escolar no centro onde o aspirante realice a proba, unicamente para o ano académico 2000-2001.
Disposicións derradeiras
Primeira.-Autorízase a Dirección Xeral de Centros e Inspección Educativa a dicta-las normas necesarias para o desenvolvemento da presente orde.
Segunda.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 13 de decembro de 2000.
Celso Currás Fernández
Conselleiro de Educación e Ordenación Universitaria
DECRETO 10/2001, do 4 de xaneiro, polo que se declara o ano 2001 ano de Eladio Rodríguez González.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 15/01/2001

A Real Academia Galega decidiu dedica-lo Día das Letras Galegas do ano 2001 a Eladio Rodríguez González. Poeta e periodista fundamentalmente, a súa obra filolóxico-etnográfica contribuíu de xeito decisivo ó coñecemento de Galicia e do idioma galego.
Comezou de moi novo a súa carreira literaria como xornalista de diversos xornais e revistas da época.
Como poeta, a súa obra, eminentemente costumista, está composta con boa versificación e un profundo coñecemento do idioma.
Pero a faceta fundamental de Eladio Rodríguez González foi a súa contribución ó coñecemento do idioma galego no seu traballo máis monumental, o Diccionario Enciclopédico Gallego-Castellano. Este diccionario ó que dedicou toda a súa vida é unha obra fundamental, tanto no eido filolóxico coma no etnográfico, pois recolle nela refráns, cantigas e modismos populares.
Con este traballo que non vería publicado en vida e ó longo de toda a súa obra literaria, Eladio Rodríguez González pretendeu saca-lo idioma galego do esquecemento e mostralo a todo o que quixese entendelo.
Membro numerario fundador da Real Academia Galega, chegou a se-lo seu secretario e presidente. O seu labor incansable e calado como animador cultural faino merecedor dun posto de honra na nosa historia.
Na súa virtude, por proposta do conselleiro de Cultura, Comunicación Social e Turismo e logo da deliberación do Consello da Xunta de Galicia na súa xuntanza do día catro de xaneiro de dous mil un,
DISPOÑO:
Artigo 1º
Declárase o ano 2001 en Galicia ano de Eladio Rodríguez González, polo que debe constituír unha obriga para tódolos galegos participar na homenaxe debida a este insigne persoeiro da nosa historia.
Artigo 2º
As institucións públicas galegas, os centros de ensino, as bibliotecas, as asociacións e federacións culturais dependentes da Xunta de Galicia dedicarán unha parte da súa actividade a poñer de relevo a obra deste poeta, xornalista e escritor que tanto fixo polas letras galegas.
Artigo 3º
Como testemuña da homenaxe a Eladio Rodríguez González, a Xunta de Galicia cuñará unha medalla conmemorativa de trescentos exemplares numerados.
Disposición derradeira
Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, catro de xaneiro de dous mil un.
Manuel Fraga Iribarne
Presidente
Jesús Pérez Varela
Conselleiro de Cultura, Comunicación Social
e Turismo
DECRETO 307/2000, do 28 de decembro, polo que se aproba o cambio de titularidade dun treito da antiga estrada PO-200 Lalín-Laro e dun treito da antiga estrada PO-202 Lalín-O Carballiño a prol do Concello de Lalín.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 15/01/2001

O Concello de Lalín solicitou a cesión por parte da Xunta de Galicia dun treito da antiga estrada PO-200 (Lalín-Laro) e dun treito da antiga estrada PO-202 (Lalín-O Carballiño), comprendidos no termo municipal e que quedan fóra do novo trazado das estradas referidas logo das obras de mellora e ampliación nelas efectuadas.
Conforme o sinalado nos artigos 4 e 5 da Lei 4/1994, do 14 de setembro, de estradas de Galicia, por proposta do conselleiro de Política Territorial, Obras Públicas e Vivenda, logo de acordo entre as administracións afectadas e logo de deliberación do Consello da Xunta de Galicia na súa reunión do día vinteoito de decembro de dous mil
DISPOÑO:
Artigo 1º
Apróbase o cambio de titularidade, en favor do Concello de Lalín, dos treitos correspondentes á modificación do trazado das estradas PO-200 (Lalín-Laro) e PO-202 (Lalín-O Carballiño) que a seguir se relacionan:
Treito 1. Reguengo.
A antiga estrada PO-200 discorre nunha lonxitude de 800 metros a través do núcleo de Reguengo, parroquia de Botos.
O treito enlaza coa actual PO-200 no p.k. 3,800 marxe esquerda e no p.q. 4,400 marxe dereita.
Treito 2. Barreiro.
A antiga estrada PO-202 discorre nunha lonxitude de 330 metros a través do núcleo de Barreiro, parroquia de Vilanova.
O treito enlaza coa actual PO-202 nos p.k. 4,400 e 4,800 pola marxe dereita.
Artigo 2º
Corresponderalle ó Concello de Lalín a xestión, o mantemento, a conservación e a explotación das vías cedidas.
Disposición derradeira
Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, vinteoito de decembro de dous mil.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas
e Vivenda
RESOLUCIÓN do 22 de decembro de 2000, da Dirección Xeral da Función Pública, pola que se emprazan as persoas interesadas no recurso contencioso-administrativo 01/0001077/2000, interposto pola Colexio Oficial de Veterinarios da Coruña.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 15/01/2001

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia, providencia pola que se admite a trámite o recurso contencioso-administrativo 01/0001077/2000, interposto pola Colexio Oficial de Veterinarios da Coruña, contra a resolución da Consellería da Presidencia e Administración Pública do 14 de setembro de 2000, pola que se ordena a publicación do acordo do Consello da Xunta de Galicia do 13 de setembro de 2000, polo que se aproba a nova relación de postos de traballo da Consellería de Agricultura, Gandería e Política Agroalimentaria (DOG nº 188, do 27 de setembro de 2000).
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo á referida sala, o que se notifica para xeral coñecemento de tódalas persoas interesadas no procedemento e se emprazan para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contados desde o seguinte ó da publicación da presente resolución no Diario Oficial de Galicia.
Santiago de Compostela, 22 de decembro de 2000.
Joaquín López-Rúa Soler
Director xeral da Función Pública
DECRETO 308/2000, do 28 de decembro, polo que se aproba o cambio de titularidade dun treito da antiga estrada C-531 Xinzo de Limia-Vilagarcía de Arousa a prol do Concello de Ramirás.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 15/01/2001

O Concello de Ramirás solicitou a cesión por parte da Xunta de Galicia dun treito da antiga estrada C-531 (Xinzo de Limia-Vilagarcía de Arousa), comprendido no termo municipal e que queda fóra do novo trazado da referida estrada logo das obras de mellora e ampliación efectuadas nela.
Conforme o sinalado nos artigos 4 e 5 da Lei 4/1994, do 14 de setembro, de estradas de Galicia, por proposta do conselleiro de Política Territorial, Obras Públicas e Vivenda, logo de acordo entre as administracións afectadas e logo de deliberación do Consello da Xunta de Galicia na súa reunión do día vinteoito de decembro de dous mil,
DISPOÑO:
Artigo 1º
Apróbase o cambio de titularidade, en favor do Concello de Ramirás, do treito correspondente á modificación do trazado da estrada C-531 (Xinzo de Limia-Vilagarcía de Arousa; treito: Celanova-Ramirás) que a seguir se relaciona:
Treito: Pambre.
A antiga estrada C-531 discorre nunha lonxitude de 130 metros a través do núcleo de Pambre, parroquia de Casardeita.
O treito enlaza coa actual C-531 nos p.k. 33,271 e 33,100.
Antigo 2º
Corresponderalle ó Concello de Ramirás a xestión, o mantemento, a conservación e a explotación da vía cedida.
Disposición derradeira
Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, vinteoito de decembro de dous mil.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas
e Vivenda
CORRECCIÓN de erros.-Resolución do 5 de decembro de 2000 pola que se convoca o V Curso Superior de Urbanismo.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 12/01/2001

Comprobados erros na expresada resolución, publicada no Diario Oficial de Galicia nº 241, do día 14 de decembro de 2000, cómpre face-las seguintes correccións relativas exclusivamente á forma de pagamento para acceder ó referido curso:
No texto da devandita resolución (páxina 16.415), onde di: «O aboamento das cantidades aludidas efectuarase, mediante cheque nominativo ou transferencia, á conta corrente da EGAP da Caixa de Galicia na oficina de organismos de Santiago de Compostela, conta restrinxida nº 2091-03883110000520», debe dicir: «O aboamento das cantidades aludidas efectuarase mediante ingreso na conta corrente da EGAP da Caixa de Galicia na oficina de organismos de Santiago de Compostela, conta restrinxida número 2091-0388-95-3110000520».
RESOLUCIÓN do 4 de xaneiro de 2001, da División de Recursos Humanos, pola que se emprazan as partes interesadas no recurso contencioso-administrativo interposto por Carmen María Rodríguez Veira.
SERVICIO GALEGO DE SAÚDE — III. OUTRAS DISPOSICIÓNS — 12/01/2001

Na Sala do Contencioso-Administrativo do Tribunal Superior de Xustiza de Galicia tramítase o recurso nº 1/1102/2000, interposto por Carmen María Rodríguez Veira, na súa condición de aspirante no proceso selectivo de persoal estatutario convocado por Resolución do 28 de decembro de 1998 (DOG nº 9, do 15 de xaneiro de 1999).
A recorrente, aspirante da categoría de técnico especialista de laboratorio, pretende a asignación de 0,73 puntos por cada mes de servicios prestados como persoal laboral da Fundación Pública Centro de Transfusión de Galicia.
O que se notifica para xeral coñecemento de tódalas persoas interesadas no procedemento e son emprazadas para que poidan comparecer no xulgado como demandados no prazo de nove días, de conformidade co previsto no artigo 49 da Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 4 de xaneiro de 2001.
Valeriano Martínez García
Director xeral da División de Recursos Humanos
RESOLUCIÓN do 19 de decembro de 2000 pola que se fai pública a aprobación da relación de postos de traballo do Consello da Cultura Galega.
CONSELLO DA CULTURA GALEGA — III. OUTRAS DISPOSICIÓNS — 12/01/2001

O Consello da Cultura Galega, na sesión do Pleno que tivo lugar o día 24 de outubro de 2000, aprobou a seguinte relación de postos de traballo do Consello da Cultura Galega:
Nº de prazasDenominación do posto de traballo
1Xerente
1Secretario de dirección
1Xefe técnico
1Técnico lingüístico
1Bibliotecario-documentalista
1Documentalista Sección de Comunicación
1Documentalista Arquivo Sonoro de Galicia
1Documentalista Arquivo de Planificación e Normalización Lingüística
1Documentalista Sección de Lingua
3Documentalista Arquivo da Emigración Galega Técnico de Son
1Secretario económico-administrativo
3Administrativo
1Encargado de mantemento
1Ordenanza
1Ordenanza-conductor
Santiago de Compostela, 19 de decembro de 2000.
Carlos Casares Mouriño
Presidente do Consello da Cultura Galega
DECRETO 5/2001, do 11 de xaneiro, polo que se dispón que cese Ángel Bernardo Tahoces como secretario xeral da Consellería de Agricultura, Gandería e Política Agroalimentaria.
CONSELLERÍA DE AGRICULTURA, GANDERÍA E POLÍTICA AGROALIMENTARIA — II. AUTORIDADES E PERSOAL — 12/01/2001

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Agricultura, Gandería e Política Agroalimentaria e logo de deliberación do Consello da Xunta de Galicia na súa reunión do día once de xaneiro de dous mil un,
DISPOÑO:
Que cese Ángel Bernardo Tahoces como secretario xeral da Consellería de Agricultura, Gandería e Polí
tica Agroalimentaria, agradecéndolle os servicios prestados.
Santiago de Compostela, once de xaneiro de dous mil un.
Manuel Fraga Iribarne
Presidente
Juan Miguel Diz Guedes
Conselleiro de Agricultura, Gandería e Política
Agroalimentaria
DECRETO 7/2001, do 11 de xaneiro, polo que se dispón que cese José Antonio Álvarez Vidal como delegado provincial da Consellería de Xustiza, Interior e Relacións Laborais na Coruña.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 12/01/2001

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día once de xaneiro de dous mil un,
DISPOÑO:
Que cese, por pasar a outro destino, José Antonio Álvarez Vidal como delegado provincial da Conse
llería de Xustiza, Interior e Relacións Laborais na Coruña, agradecéndolle os servicios prestados.
Santiago de Compostela, once de xaneiro de dous mil un.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 6/2001, do 11 de xaneiro, polo que se dispón que cese Antonio Crespo Iglesias como director xeral de Producción Agropecuaria.
CONSELLERÍA DE AGRICULTURA, GANDERÍA E POLÍTICA AGROALIMENTARIA — II. AUTORIDADES E PERSOAL — 12/01/2001

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Agricultura, Gandería e Política Agroalimentaria e logo de deliberación do Consello da Xunta de Galicia na súa reunión do día once de xaneiro de dous mil un,
DISPOÑO:
Que cese Antonio Crespo Iglesias como director xeral de Producción Agropecuaria, agradecéndolle os servicios prestados.
Santiago de Compostela, once de xaneiro de dous mil un.
Manuel Fraga Iribarne
Presidente
Juan Miguel Diz Guedes
Conselleiro de Agricultura, Gandería e Política
Agroalimentaria
DECRETO 8/2001, do 11 de xaneiro, polo que se nomea secretario xeral da Consellería de Agricultura, Gandería e Política Agroalimentaria a José Antonio Álvarez Vidal.
CONSELLERÍA DE AGRICULTURA, GANDERÍA E POLÍTICA AGROALIMENTARIA — II. AUTORIDADES E PERSOAL — 12/01/2001

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Agricultura, Gandería e Política Agroalimentaria e logo de deliberación do Consello da Xunta de Galicia na súa reunión do día once de xaneiro de dous mil un,
Nomeo a José Antonio Álvarez Vidal, secretario xeral da Consellería de Agricultura, Gandería e Política Agroalimentaria.
Santiago de Compostela, once de xaneiro de dous mil un.
Manuel Fraga Iribarne
Presidente
Juan Miguel Diz Guedes
Conselleiro de Agricultura, Gandería e Política
Agroalimentaria
RESOLUCIÓN do 28 de decembro de 2000 pola que se publican os tipos de xuro máximos que as entidades de crédito aplicarán durante o ano 2001 ós contratos de arrendamento financeiro subvencionados ó abeiro dos convenios de apoio financeiro ós investimentos das Pemes.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 19/01/2001

De conformidade cos convenios de apoio financeiro ós investimentos das Pemes asinados coas entidades de crédito durante os anos 1998, 1999 e 2000, os tipos de xuro dos contratos de arrendamento financeiro subvencionados pola Xunta de Galicia, que se formalizaron a tipo de xuro variable, variarán por anos naturais, establecéndose no texto dos citados convenios o sistema de determinación do tipo de xuro para exercicios futuros.
Visto o exposto, e unha vez verificados os datos relativos á evolución dos tipos de referencia durante o período establecido nos citados convenios, e en virtude das facultades que teño conferidas,
RESOLVO:
Primeiro.-Os tipos de xuro máximos que se lles aplicarán durante o ano 2001 ós contratos de arrendamento financeiro formalizados, a tipo variable, ó abeiro dos convenios de apoio financeiro ós investimentos das Pemes dos anos 1998, 1999 e 2000 serán os seguintes:
-Contratos de arrendamento financeiro do convenio 1998: 6,35%. No caso de que o tipo adicional sexa inferior a 1,25 puntos, o tipo de xuro que se aplicará será o resultado de engadirlle ó tipo de referencia (5,12) o tipo adicional que teñan pactado as partes. Se o tipo de xuro resultase con varios decimais arredondarase ata a máis próxima vixésima parte do punto.
-Contratos de arrendamento financeiro do convenio 1999 e 2000: 6,25%. No caso de que o tipo adicional sexa inferior a 1,15 puntos, o tipo de xuro que se aplicará será o resultado de engadirlle ó tipo de referencia (5,103) o tipo adicional que teñan pactado as partes. Se o tipo de xuro resultase con varios decimais arredondarase ata a máis próxima vixésima parte do punto.
Segundo.-As entidades de crédito deberán comunicarlles ós beneficiarios dos contratos de arrendamento financeiro subvencionados a variación do tipo de xuro.
Terceiro.-O tipo de xuro do contrato de arrendamento financeiro resultante para o beneficiario, é dicir, o nominal menos os puntos de subsidiación, non poderá ser inferior ó límite fixado nos citados convenios e na resolución de concesión de axuda. No caso de que sexa inferior, limitarase a subsidiación ata o citado límite. Para o caso de que o tipo de xuro nominal sexa igual ou inferior ó límite, suspenderase a subsidiación e o tipo de xuro que se lle vai aplicar ó contrato de arrendamento finan
ceiro será o que lle corresponda segundo o establecido no punto primeiro desta resolución.
Santiago de Compostela, 28 de decembro de 2000.
José Antonio Orza Fernández
Presidente do Instituto Galego
de Promoción Económica
RESOLUCIÓN do 27 de decembro de 2000 pola que se publican os resultados das eleccións dos vocais da Comisión Galega de Artesanía que representan os artesáns inscritos na sección terceira do Rexistro Xeral de Artesanía de Galicia.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 19/01/2001

Realizado o 26 de decembro de 2000 o acto de apertura dos sobres que contiñan os votos para a elección de vocais da Comisión Galega de Artesanía, que representan os artesáns de cada provincia, inscritos na sección terceira do Rexistro Xeral de Artesanía de Galicia, e realizado o seu escrutinio de conformidade co disposto no artigo 8 da Orde do 1 de setembro de 2000 pola que se regula o procedemento de elección dos vocais da Comisión Galega de Artesanía que representan os artesáns inscritos na sección terceira do Rexistro Xeral de Artesanía
de Galicia, a Dirección Xeral de Programas Industriais e Infraestructuras Tecnolóxicas
RESOLVE:
Proclama-los candidatos electos da Comisión Galega de Artesanía que representan os artesáns inscritos na sección terceira do Rexistro Xeral de Artesanía de Galicia:
Pola provincia da Coruña: Eloy Gesto Ferreiro.
Pola provincial de Lugo: Fernando Díaz Cortiñas.
Pola provincia de Ourense: Ana Camba Rivas.
Pola provincia de Pontevedra: María Silva Pérez.
Contra esta resolución, que non esgota a vía administrativa, poderá interpoñerse recurso de alzada ante o conselleiro de Industria e Comercio, no prazo dun mes a partir do día seguinte a aquel en que teña lugar a presente publicación; tamén poderá interpoñerse calquera outro recurso que estime pertinente ó seu dereito.
Santiago de Compostela, 27 de decembro de 2000.
José Manuel González González
Director xeral de Programas Industriais
e Infraestructuras Tecnolóxicas
CORRECCIÓN de erros.-Orde do 22 de decembro de 2000 pola que se adxudican axudas económicas para o curso 2000-2001 a unidades que escolaricen alumnos de educación infantil de catro ou cinco anos en centros docentes privados.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 19/01/2001

Advertidos erros na devandita orde, publicada no DOG nº 4 do venres 5 de xaneiro de 2001, cómpre face-las seguintes correccións na relación de centros ós que se lles conceden axudas económicas para educación infantil:
Na páxina 208; provincia: A Coruña, onde di:
«Nº 52, Divino Maestro, localidade de Santiago de Compostela, concello de Santiago de Compostela, unidades: 2».
Deberá dicir:
«Nº 52, Divino Maestro, localidade de Santiago de Compostela, concello de Santiago de Compostela, unidades: 2 e 1 de patronato».
Na páxina 209; provincias de Lugo e Ourense, onde di:
«Nº 5, Divino Maestro, localidade de Lugo, concello de Lugo, unidades: 2.
Nº 12, Divino Maestro, localidade de Ourense, concello de Ourense, unidades: 2».
Deberá dicir:
«Nº 5, Divino Maestro, localidade de Lugo, concello de Lugo, unidades: 2 e 1 de patronato.
Nº 12, Divino Maestro, localidade de Ourense, concello de Ourense, unidades: 2 e 1 de patronato».
RESOLUCIÓN do 22 de decembro de 2000, da Dirección Xeral da Función Pública, pola que se emprazan as persoas interesadas no recurso contencioso-administrativo 01/0001078/2000, interposto pola Confederación Intersindical Galega.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 15/01/2001

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia providencia pola que se admite a trámite o recurso contencioso-administrativo 01/0001078/2000, interposto pola Confederación Intersindical Galega, contra a resolución da Consellería da Presidencia e Administración Pública do 14 de setembro de 2000, pola que se ordena a publicación do acordo do Consello da Xunta de Galicia do 13 de setembro de 2000, polo que se aproba a nova relación de postos de traballo da Consellería de Agricultura, Gandería e Política Agroalimentaria (DOG nº 188, do 27 de setembro de 2000).
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo á referida sala, o que se notifica para xeral coñecemento de tódalas persoas interesadas no procedemento e se emprazan para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contados desde o seguinte ó da publicación da presente resolución no Diario Oficial de Galicia.
Santiago de Compostela, 22 de decembro de 2000.
Joaquín López-Rúa Soler
Director xeral da Función Pública
ORDE do 12 de xaneiro de 2001 pola que se dispón que o secretario xeral da Consellería de Agricultura, Gandería e Política Agroalimentaria se encargue do despacho dos asuntos da Dirección Xeral de Producción Agropecuaria.
CONSELLERÍA DE AGRICULTURA, GANDERÍA E POLÍTICA AGROALIMENTARIA — II. AUTORIDADES E PERSOAL — 15/01/2001

Producido o cesamento do titular da Dirección Xeral de Producción Agropecuaria, cómpre adopta-las medidas inmediatas para que, sen prexuízo do posterior nomeamento do novo titular do centro directivo, se asegure o correcto funcionamento do servicio e a resolución, se é o caso, dos asuntos encomendados á devandita dirección xeral.
Por todo iso, en virtude das atribucións que me confire a Lei 1/1983, do 22 de febreiro, modificada pola Lei 11/1988, do 20 de outubro,
DISPOÑO:
Artigo único.-O desenvolvemento das accións e o exercicio das competencias propias da Dirección Xeral de Producción Agropecuaria, que figuran no Decreto 25/1998, do 22 de xaneiro, e outras que lle fosen expresamente delegadas, quédanlle encomendadas temporalmente, e ata que se produza o nomeamento do seu titular, ó secretario xeral da Consellería de Agricultura, Gandería e Política Agroalimentaria.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 12 de xaneiro de 2001.
Juan Miguel Diz Guedes
Conselleiro de Agricultura, Gandería e Política
Agroalimentaria
RESOLUCIÓN do 28 de febreiro de 2001, da División de Recursos Humanos, pola que se publica o acordo da comisión de seguimento do pacto polo que se regulan determinadas condicións de traballo no ámbito das urxencias extrahospitalarias, relativo á reducción de cargas asistenciais obrigatorias para o ano 2001.
SERVICIO GALEGO DE SAÚDE — III. OUTRAS DISPOSICIÓNS — 02/03/2001

De conformidade co previsto na norma xeral 5.8 do pacto asinado no marco da Mesa Sectorial de Negociación do Persoal Sanitario con data do 15 de febreiro de 2001, polo que se regulan determinadas condicións de traballo do persoal que presta servicios no ámbito das urxencias extrahospitalarias do Servicio Galego de Saúde, a comisión de seguimento acordou fixa-los límites horarios máximos da quenda obrigatoria de atención continuada, para o ano 2001, nos seguintes termos:
a) Redúcese a 430 horas o límite máximo de cargas horarias obrigatorias previsto na norma xeral 5.2.1. do pacto (535 horas).
b) No mes de xullo, no seo da comisión, darase cumprida información sobre aqueles concretos puntos de atención continuada nos que se prevexa a imposibilidade de acadar este límite de 430 horas neste ano, coa exposición, en termos aritméticos, dos motivos que levan a impedi-la citada reducción. Así mesmo, pactarase o sistema de compensación da carga horaria que exceda, de se-lo caso, do referido límite, de conformidade co previsto na norma xeral 1.2.2.b do pacto.
c) Nas zonas especiais minorarase nun 20% a carga horaria obrigatoria prevista na norma xeral 5.2.4 do pacto.
Santiago de Compostela, 28 de febreiro de 2001.
Valeriano Martínez García
Director xeral da División de Recursos
Humanos do Servicio Galego de Saúde
RESOLUCIÓN do 20 de febreiro de 2001, da División de Recursos Humanos, pola que se emprazan as partes interesadas no recurso contencioso-administrativo interposto por María Elisa Mourelle Moreira.
SERVICIO GALEGO DE SAÚDE — III. OUTRAS DISPOSICIÓNS — 02/03/2001

No Xulgado do Contencioso-Administrativo número dous da Coruña tramítase o recurso nº 19/2001 (procedemento abreviado) interposto por María Elisa Mourelle Moreira, na súa condición de aspirante no proceso selectivo de persoal estatutario, convocado por Resolución do 28 de decembro de 1998 (DOG nº 9, do 15 de xaneiro de 1999).
A recorrente, aspirante da categoría de auxiliar de enfermería, pretende a valoración na fase de concurso dos servicios prestados na Residencia da Terceira Idade de Carballo, coa súa conseguinte inclusión na relación de aspirantes seleccionados.
O que se notifica para xeral coñecemento de tódalas persoas interesadas no procedemento e son emprazados para que poidan comparecer no xulgado como demandados no prazo de nove días, de conformidade co previsto no artigo 49 da Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 20 de febreiro de 2001.
Valeriano Martínez García
Director xeral da División de Recursos Humanos
RESOLUCIÓN do 20 de febreiro de 2001, da División de Recursos Humanos, pola que se emprazan as partes interesadas no recurso contencioso-administrativo interposto por Susana Borrajo Pablo.
SERVICIO GALEGO DE SAÚDE — III. OUTRAS DISPOSICIÓNS — 02/03/2001

Na Sala do Contencioso-Administrativo do Tribunal Superior tramítase o recurso nº 1/1255/2000 interposto por Susana Borrajo Pablo, na súa condición de aspirante no proceso selectivo de persoal estatutario, convocado por Resolución do 28 de decembro de 1998 (DOG nº 9, do 15 de xaneiro de 1999).
A recorrente, aspirante do grupo auxiliar da función administrativa, impugna os resultados do segundo exercicio da fase de oposición.
O que se notifica para xeral coñecemento de tódalas persoas interesadas no procedemento e son emprazados para que poidan comparecer na sala como demandados no prazo de nove días, de conformidade co previsto no artigo 49 da Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 20 de febreiro de 2001.
Valeriano Martínez García
Director xeral da División de Recursos Humanos
CORRECCIÓN de erros.-Resolución do 30 de novembro de 2000, da Dirección Xeral de Relacións Laborais, pola que se ordena o rexistro e a publicación, no Diario Oficial de Galicia, dos acordos sobre categorías análogas, adoptados pola Comisión Paritaria do III Convenio Colectivo Único para o persoal laboral da Xunta de Galicia, na súa xuntanza do 24 de novembro de 2000.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 22/01/2001

Advertido erro na citada resolución, publicada no Diario Oficial de Galicia nº 243, do luns, 18 de decembro de 2000, cómpre realiza-la corrección correspondente:
Na páxina 16.571, no anexo, o título da táboa que figura como: «Grupo II», debe substituírse por: «Grupo III».
RESOLUCIÓN do 5 de xaneiro de 2001 pola que se fai público o acordo plenario do día 4 de xaneiro de 2001, polo que se establecen o número, a distribución de asuntos e a composición das seccións do Consello Consultivo de Galicia para o ano 2001.
CONSELLO CONSULTIVO DE GALICIA — III. OUTRAS DISPOSICIÓNS — 22/01/2001

De conformidade co establecido no artigo 18 do Decreto 287/1996, do 12 de xullo, polo que se aproba o Regulamento de organización e funcionamento do Consello Consultivo de Galicia, esta presidencia
RESOLVE:
Facer público o acordo plenario do 4 de xaneiro de 2001, do Consello Consultivo de Galicia, polo que se establecen o número, a distribución de asun
tos e a composición das seccións do devandito consello para 2001, do teor literal seguinte:
«Segundo o disposto nos artigos 15 e 16 da Lei 9/1995, do 10 de novembro, de creación do Consello Consultivo de Galicia, e nos artigos 16 e 18 do seu Regulamento de organización e funcionamento, aprobado polo Decreto 287/1996, o Pleno do Consello Consultivo de Galicia, na súa reunión do día 4 de xaneiro de 2001,
ACORDA:
1. Establece-lo número e composición das seccións do Consello Consultivo de Galicia para o ano 2001 da forma seguinte:
Sección primeira:
Presidente: Pablo Moure Mariño.
Vocais:
José Luis de la Torre Nieto.
José María Gómez y Díaz-Castroverde.
Sección segunda:
Presidente: Antonio Carro Fernández-Valmayor.
Vocais:
José María Gómez y Díaz-Castroverde.
José Luis de la Torre Nieto.
2. A distribución de asuntos entre elas efectuarase por quenda alternativa segundo a orde de entrada da solicitude de dictames.
3. Que, de acordo co parágrafo segundo do citado artigo 18, se publique este acordo no Diario Oficial de Galicia».
Santiago de Compostela, 5 de xaneiro de 2001.
José Antonio García Caridad
Presidente do Consello Consultivo de Galicia
INSTRUCCIÓNS para a aplicación da Orde do 12 de xaneiro de 2001, pola que se desenvolve o anexo XI do Real decreto 3454/2000.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 22/01/2001

Co fin de facilita-la implantación da Orde do 12 de xaneiro de 2001, pola que se desenvolve o anexo XI do Real decreto 3454/2000, do 22 de decembro, polo que se establece e regula o Programa integral coordinado de vixilancia e control das encefalopatías esponxiformes transmisibles dos animais e co obxecto de adaptala ás circunstancias actuais existentes en Galicia, cúrsanse as seguintes instruccións:
1ª Para os efectos de dar cumprimento ó previsto no artigo 10.1º do Real decreto 3454/2000 (BOE do 23 de decembro), substitúese o certificado do anexo XI do real decreto pola declaración e autorización sanitaria previstas na Orde do 12 de xaneiro de 2001, emitidas nos modelos editados para o efecto pola Xunta de Galicia que figuran como anexo á presente instrucción, ou as correspondentes doutras administracións autonómicas. Así mesmo, tamén se admitirá a dita autorización emitida sobre o modelo de certificado veterinario oficial do Consello Xeral de Colexios Veterinarios de España.
2ª No caso de que o destino sexa a feira e non teña a autorización debidamente emitida, o animal poderá acompañarse ata ela da declaración xurada do responsable/titular da explotación, e os Servicios Veterinarios Oficiais de Agricultura da Xunta de Galicia nas feiras serán os encargados de emiti-la autorización do anexo I.
3ª A autorización e a declaración xurada poden ampara-la aptitude dun ou de varios animais no caso de que procedan dunha mesma explotación, sempre que se asegure a súa identificación.
4ª Terán a consideración de veterinarios habilitados para os efectos desta orde, os veterinarios das agrupacións de defensa sanitaria, veterinarios das cooperativas e explotacións e os veterinarios habilitados por outras administracións de gandería e doutras CCAA.
5ª Queda sen efecto a Instrucción do 5 de xaneiro de 2001 para a aplicación do artigo 10.1º do Real decreto 3454/2000, publicada no DOG nº 6, do 9 de xaneiro de 2001.
Santiago de Compostela, 18 de xaneiro de 2001.
Juan Miguel Diz GuedesJosé Mª Hernández Cochón
Conselleiro de Agricultura,Conselleiro de Sanidade
Gandería e Políticae Servicios Sociais
Agroalimentaria
CORRECCIÓN de erros.-Orde do 29 de decembro de 2000 pola que se establecen as bases que rexen as axudas para actividades programadas por entidades xuvenís e entidades prestadoras de servicios á mocidade e se procede á súa convocatoria.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 18/01/2001

Advertido erro, na citada orde, publicada no Diario Oficial de Galicia nº 7, do mércores 10 de xaneiro de 2001, é necesario face-la seguinte corrección:
-Na páxina 364, no artigo 3º, suprímese a expresión «..., na data de publicación da presente orde no DOG...».
ORDE do 12 de decembro de 2000 pola que se resolve a cesión en propiedade de material quitaneves e de excarceración para misións de protección civil.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 18/01/2001

Por Orde do 6 de setembro de 2000 (DOG nº 186, do 25 de setembro), a Consellería de Xustiza, Interior e Relacións Laborais anunciou medidas de apoio ós concellos galegos, consistentes na cesión de material quitaneves e de excarceración para misións de protección civil.
Analizadas as solicitudes e a súa documentación polos servicios competentes da Dirección Xeral de Interior e Protección Civil, emitiuse o correspondente informe, e de conformidade co punto 5º da devandita orde,
RESOLVO:
Primeiro.-Conceder, con cargo á aplicación 13.05.623.0, programa 231 A, dos orzamentos xerais da Comunidade Autónoma de Galicia para 2000, a cesión en propiedade dun equipo de excarceración ós concellos da Guarda e Becerreá; e a cesión en propiedade de material quitaneves, segundo a distribución que a continuación se relaciona: unha máquina espalladora de sal ó Concello de Chandrexa de Queixa; unha coitela agrícola ó Concello do Incio; unha coitela todo terreo ós concellos de Forcarei, A Pobra do Brollón, Castrelo do Val, Os Blancos, Muíños, A Fonsagrada e Folgoso do Courel; unha coitela camión ós concellos da Mezquita e A Gudiña; unha cuña quitaneve pequena ó Concello de Baleira.
Segundo.-Notificárlle-lo contido desta resolución ós concellos beneficiarios, especificando as condicións particulares que deberán cumprir, e que se formalizarán mediante convenio no que constará o acordo da cesión e a aceptación do cesionario.
Terceiro.-Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes contado a partir do día seguinte ó da publicación desta orde, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ó da publicación desta orde. En todo caso, non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 12 de decembro de 2000.
Antonio Pillado Montero
Conselleiro de Xustiza, Interior e Relacións
Laborais
ORDE do 3 de xaneiro de 2001 pola que se dispón o cesamento dun vocal en representación da organización sindical máis representativa no Consello de Administración da Autoridade Portuaria de Vilagarcía de Arousa.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 17/01/2001

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vocais dos consellos de administración das autoridades portuarias de interese xeral do Estado, sitas no seu territorio.
Os acordos do Consello da Xunta de Galicia do 5 e 6 de marzo de 1998 facultan o conselleiro de Política Territorial, Obras Públicas e Vivenda para o exercicio das devanditas competencias.
Conforme o previsto no artigo 40 da Lei de portos do Estado e da mariña mercante, texto reformado pola Lei 62/1997, do 26 de decembro, disponse que a separación dos vocais do Consello de Administración será acordada polo órgano competente da Comunidade Autónoma, por proposta das organizacións, organismos e entidades que aqueles representen, polo que, recibida a da FNTCM-UGT Galicia, como organización na que recaen as competencias nesta materia, na súa calidade de organización sindical máis representativa na Autoridade Portuaria de Vilagarcía de Arousa e en canto órgano competente,
DISPOÑO:
O cesamento de José Luis Ces Laíño como vocal do Consello de Administración da Autoridade Portuaria de Vilagarcía de Arousa, en representación da organización sindical máis representativa (UGT), agradecéndolle os servicios prestados.
Santiago de Compostela, 3 de xaneiro de 2001.
José Cuíña Crespo
Conselleiro de Política Territorial, Obras Públicas
e Vivenda
ORDE do 3 de xaneiro de 2001 pola que se dispón o nomeamento dun vocal en representación da organización sindical máis representativa no Consello de Administración da Autoridade Portuaria de Vilagarcía de Arousa.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 17/01/2001

A Lei 27/1992, do 24 de novembro, de portos do Estado e da mariña mercante, texto reformado pola
Lei 62/1997, do 26 de decembro, atribúelles ás comunidades autónomas as facultades de designación e separación dos vocais dos consellos de administración das autoridades portuarias de interese xeral do Estado, sitas no seu territorio.
Os acordos do Consello da Xunta de Galicia do 5 e 26 de marzo de 1998 facultan o conselleiro de Política Territorial, Obras Públicas e Vivenda para o exercicio das devanditas competencias.
Conforme o previsto no artigo 40 da Lei de portos do Estado e da mariña mercante, texto reformado pola Lei 62/1997, do 26 de decembro, a designación dos vocais do Consello de Administración deberá facela necesariamente o órgano competente da Comunidade Autónoma, por proposta das organizacións, organismos e entidades ós que aqueles representen, polo que, recibida a da FNTCM-UGT Galicia, como organización na que recaen as competencias nesta materia, na súa calidade de organización sindical máis representativa na Autoridade Portuaria de Vilagarcía de Arousa, e en canto órgano competente,
DISPOÑO:
Nomear a Víctor Pazos Lara como vocal do Consello de Administración da Autoridade Portuaria de Vilagarcía de Arousa, en representación da organización sindical máis representativa (UGT).
Santiago de Compostela, 3 de xaneiro de 2001.
José Cuíña Crespo
Conselleiro de Política Territorial, Obras Públicas
e Vivenda
ORDE do 12 de decembro de 2000 pola que se autoriza o cambio de titularidade do centro privado San Miguel 2 de Vigo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/01/2001

Examinado o expediente incoado pola titularidade do centro privado San Miguel 2, sito na rúa Tomás A. Alonso, 13, de Vigo, no que se solicita o cambio de titularidade do devandito centro.
Resultando que, mediante escritura pública notarial, Colegio San Miguel S.L. y Otros cede a súa
titularidade, para tódolos efectos, a Colegio San Miguel, S.L.
Resultando que o expediente foi tramitado pola Delegación Provincial de Educación e Ordenación Universitaria de Pontevedra, que se uniron a el os documentos esixidos e que a petición foi informada pola Inspección de Educación.
Resultando que o referido centro docente ten a correspondente autorización para impartir ensinanzas.
Vistos o Real decreto 1004/1991, do 14 de xuño (BOE do 26 de xuño), polo que se establecen os requisitos mínimos dos centros que imparten ensinanzas de réxime xeral non universitarias, Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Considerando que se cumpriron neste expediente tódolos requisitos esixidos pola normativa vixente nesta materia.
Esta consellería, por proposta da Dirección Xeral de Centros e Inspección Educativa,
DISPÓN:
Autoriza-lo cambio de titularidade do centro privado San Miguel 2, sito na rúa Tomás A. Alonso, 13, de Vigo, a favor de Colegio San Miguel, S.L., con tódolos dereitos e obrigas contraídos polo cesionista Colegio San Miguel, S.L. y Otros, sen prexuízo das responsabilidades que puidesen recaer sobre o anterior titular do centro por actos ou omisións realizados antes do cambio de titularidade que se autoriza.
O cambio de titularidade non afectará o réxime de funcionamento do centro.
Santiago de Compostela, 12 de decembro de 2000.
Celso Currás Fernández
Conselleiro de Educación e Ordenación
Universitaria
DECRETO 11/2001, do 4 de xaneiro, polo que se declara a urxente ocupación, para efectos de expropiación forzosa, polo Concello de Vilanova de Arousa (Pontevedra), dos bens e dereitos necesarios para a realización das obras do proxecto de apertura e pavimentación da rúa A Cerca-As Rodas (Vilanova de Arousa).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 17/01/2001

O Concello de Vilanova de Arousa, en sesión que tivo lugar o día 3 de novembro de 2000, aprobou o proxecto de apertura e pavimentación da rúa A Cerca-As Rodas (Vilanova de Arousa) e na sesión do 5 de abril de 2000 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
O concello remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 12 de decembro de 2000.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable con data do 26 de decembro de 2000.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque, segundo sinala o concello, en breve prazo se iniciará a construcción do Instituto da ESO e, ó non existir na actualidade un acceso idóneo para a finalidade que se pretende, resulta de verdadeira necesidade a apertura dunha rúa que dote o recinto do instituto do acceso correspondente para os efectos de execución da obra do instituto.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día catro de xaneiro de dous mil un,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Vilanova de Arousa para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de apertura e pavimentación da rúa A Cerca-As Rodas (Vilanova de Arousa).
Santiago de Compostela, catro de xaneiro de dous mil un.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais